ང་ཚོས་རང་ཉིད་ཀྱི་ལུས་ཕུང་བཙོག་པོར་མི་མཐོང་བར་མ་ཟད།གཞན་གྱི་ལུས་མི་གཙང་བའང་ཡིད་འོང་དུ་མཐོང་།ཐ་ན་ཤིང་ཏོག་དང་སྔོ་ཚལ་སོགས་ལྟོས་འཇོག་གིས་གཙང་མ་ཡིན་པའི་དངོས་པོ་ཡིད་དུ་འོང་བ་རྣམས་ཀྱང་ང་ཚོའི་ཁ་ནང་ལ་བཞག་པའི་སྐད་ཅིག་མ་དེ་ནས་མི་གཙང་བར་འགྱུར་འགྲོ་ལ།དེ་དག་ཕྱིར་སྐྱུག་ན་ས་གཞི་བཙོག་པ་བཟོ།འདི་དག་ནི་ང་ཚོའི་ལུས་མི་གཙང་བ་ཡིན་ཚུལ་གྱི་མཚོན་བྱེད་འགའ་རེད།གལ་སྲིད་ང་ཚོས་ད་དུང་ཡང་རང་གི་ལུས་ཕུང་མི་གཙང་བར་མ་མཐོང་ན།དུར་ཁྲོད་ལ་སོང་ནས་ཤི་བའི་རོ་ལ་ཞིབ་རྟོག་བྱོས།ཤི་རོའི་ལྤགས་པ་ལ་ཐུག་པར་འཇིགས་སྣང་གི་ཚོར་བ་འབྱུང་ན།རོ་དེ་དང་གཅིག་མཚུངས་ཡིན་པའི་ལུས་ལ་ཅིའི་ཕྱིར་རག་འདོད་སྐྱེ་བ་རེད།